section_heading: Fond
paragraph_text: Knjižnica posjeduje oko 60.000 svezaka knjiga i časopisa. te prima oko 150 tekućih naslova časopisa. Knjižnica je prema namjeni otvorenog tipa i svojim fondom pokriva znanstvena i stručna područja u kojima matična ustanova poučava, istražuje i stručno djeluje. Knjižnica ima pristup elektroničkim bazama koje omogućavaju pretraživanje časopisa u cjelovitom obliku, koji sve više zamjenjuje tiskanu formu časopisa. Korisnici Knjižnice mogu se koristiti najnovijom kompjutorskom opremom, pretraživati baze podataka, provjeriti znanstvenu citiranosti i indeksiranosti, pretraživati bibliografske baze podataka. Knjižnica dio svojih aktivnosti usmjerava na informacijsko opismenjavanje, organizirajući i obavljajući izobrazbu korisnika, kao i pružanje bibliografsko-referalne i kataložne informacije. Korisnici mogu provjeriti posjeduje li Knjižnica određenu građu, knjigu ili časopis, te saznati njihovu signaturu, kao i mogućnosti njihova korištenja i posudbe.